**แผนพัฒนาท้องถิ่นสี่ปี ( พ.ศ. 2561 – 2564)**

**องค์การบริหารส่วนตำบลเวียงตาล อำเภอห้างฉัตร จังหวัดลำปาง**

**ส่วนที่ 2 สรุปผลการพัฒนาท้องถิ่นตามแผนพัฒนาท้องถิ่น (พ.ศ. 2557 – 2560)**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**1. สรุปผลการดำเนินงานตามงบประมาณที่ได้รับ และการเบิกจ่ายงบประมาณ พ.ศ. 2557-2560**

**1.1 สรุปผลการดำเนินงานตามงบประมาณที่ได้รับ และการเบิกจ่ายงบประมาณ ในปีงบประมาณ พ.ศ.2557-2560**

**-งบประมาณรายรับองค์การบริหารส่วนตำบลเวียงตาล**

|  |  |  |  |  |
| --- | --- | --- | --- | --- |
| **รายรับ** | **ปี 2557** | **ปี 2558** | **ปี 2559** | **ปี 2560 (ประมาณการ)** |
| หมวดภาษีอากร | 930,822.50 | 1,062,844.55 | 1,114,273.50 | 1,062,840 |
| หมวดค่าธรรมเนียม ค่าปรับ และใบอนุญาต | 180,274.60 | 103,465.80 | 299,687.60 | 104,870 |
| หมวดรายได้จากทรัพย์สิน | 298,072.75 | 293,383.24 | 243,466.59 | 293,480 |
| หมวดรายได้จากสาธารณูปโภคและการพานิชย์ | - | - | - | - |
| หมวดรายได้เบ็ดเตล็ด | 173,656 | 372,245 | 133,191 | 195,250 |
| หมวดรายได้จากทุน | - | - | - | 500 |
| รวมรายได้จัดเก็บเอง | **1,582,825.85** | **1,831,938.59** | **1,790,618.69** | **1,656,940** |
| **รายได้ที่รัฐบาลเก็บแล้วจัดสรรให้ อปท.** | | | | |
| หมวดภาษีจัดสรร | 17,837,318.54 | 20,838,524.79 | 20,654,136.52 | 20,858,540 |
| รวมรายได้ที่รัฐบาลเก็บแล้วจัดสรรให้ อปท. | **17,837,318.54** | **20,838,524.79** | **20,654,136.52** | **20,858,540** |
| **หมวดเงินอุดหนุนทั่วไป** | | | | |
| รวมรายได้ที่รัฐบาลอุดหนุนให้องค์กรปกครองส่วนท้องถิ่น | 9,554,987 | 8,998,535 | 7,736,710 | 23,960,920 |
|  | **28,975,131.39** | **31,668,998.38** | **30,181,465.21** | **46,476,400** |

**-งบประมาณรายจ่ายขององค์การบริหารส่วนตำบลเวียงตาล**

|  |  |  |  |  |
| --- | --- | --- | --- | --- |
| **รายจ่าย** | **ปี 2557** | **ปี 2558** | **ปี 2559** | **ปี 2560**  **(ประมาณการ)** |
| งบกลาง | 1,046,422.20 | 1,096,275.20 | 990,001.20 | 15,682,183 |
| งบบุคลากร(หมวดเงินเดือน ค่าจ้างประจำ และค่าจ้างชั่วคราว) | 6,185,629 | 10,800,521 | 11,747,199 | 14,202,840 |
| งบดำเนินงาน(หมวดค่าตอบแทนใช้สอยและวัสดุและหมวดค่าสาธารณูปโภค | 7,075,227.96 | 6,885,597.82 | 6,167,984.30 | 7,466,377 |
| งบลงทุน (หมวดค่าครุภัณฑ์ที่ดินและสิ่งก่อสร้าง) | 5,009,890.40 | 6,704,083.11 | 7,360,100 | 7,255,900 |
| งบเงินอุดหนุน (หมวดเงินอุดหนุน) | 3,926,699.09 | 2,315,082.13 | 1,629,052.76 | 1,869,100 |
| **รวม** | **23,243,868.65** | **27,801,559.26** | **27,894,337.26** | **46,476,400** |

**1.2. การประเมินผลการนำแผนพัฒนาท้องถิ่นไปปฏิบัติในเชิงปริมาณ**

ในปีงบประมาณ พ.ศ.2557 องค์การบริหารส่วนตำบลเวียงตาลดำเนินงานตามแผนพัฒนาสามปี (พ.ศ. 2557 – 2559) โดยการเปรียบเทียบจำนวนแผนงาน/โครงการและงบประมาณในแผน กับจำนวนแผนงาน/โครงการและงบประมาณที่ดำเนินการ

|  |  |  |  |  |  |
| --- | --- | --- | --- | --- | --- |
| ยุทธศาสตร์ | จำนวน  โครงการใน  แผนพัฒนา  ประจำปี | จำนวน  โครงการ  ดำเนินการ  จริง | ร้อยละ | จำนวน  งบประมาณ  ในแผนพัฒนา | จำนวน  งบประมาณที่  ดำเนินการ  จริง |
| 1.ยุทธศาสตร์การพัฒนา ด้านเศรษฐกิจ | 5 | 3 | 40 | 138,000 | 48,502 |
| 2.ยุทธศาสตร์การพัฒนา ด้านสังคม | 68 | 49 | 68.25 | 15,361,740 | 3,971,038 |
| 3.ยุทธศาสตร์การพัฒนา ด้านสิ่งแวดล้อม | 14 | 3 | 27.27 | 450,000 | 148,380 |
| 4.ยุทธศาสตร์การพัฒนา ด้านการเมือง-การบริหาร | 47 | 25 | 63.07 | 4,343,800 | 1,337,801.20 |
| 5.ยุทธศาสตร์การพัฒนา ด้านโครงสร้างพื้นฐาน | 18 | 32 | 127.58 | 4,836,000 | 5,701,352.09 |
| รวม | 152 | 112 | 72.83 | 25,152,540 | 11,070,073.29 |

**การใช้จ่ายงบประมาณ** องค์การบริหารส่วนตำบลเวียงตาล มีการใช้จ่ายงบประมาณในการดำเนินโครงการตามข้อบัญญัติงบประมาณรายจ่ายประจำปี พ.ศ. 2557 โดยมีการเบิกจ่ายงบประมาณ จำนวน 112 โครงการ จำนวนเงิน 11,070,073.29 บาท สามารถจำแนกตามยุทธศาสตร์ ได้ดังนี้

|  |  |  |  |  |
| --- | --- | --- | --- | --- |
| **ยุทธศาสตร์** | **โครงการ** | **งบประมาณ** | **ดำเนินการ** | **การเบิกจ่าย** |
| **งบประมาณ** |
| 1. ยุทธศาสตร์การพัฒนาด้านเศรษฐกิจ | 4 | 110,000 | 3 | 48,502 |
| 2. ยุทธศาสตร์การพัฒนาด้านสังคม | 53 | 4,642,350 | 49 | 3,971,038 |
| 3. ยุทธศาสตร์การพัฒนาด้านสิ่งแวดล้อม | 6 | 235,000 | 3 | 148,380 |
| 4. ยุทธศาสตร์การพัฒนาด้านการเมือง – การบริหาร | 31 | 1,495,350 | 25 | 1,337,801.20 |
| 5. ยุทธศาสตร์การพัฒนาด้านโครงสร้างพื้นฐาน | 34 | 6,203,000 | 32 | 5,701,352.09 |
| **รวม** | **128** | **12,685,700** | **112** | **11,070,073.29** |

ในปีงบประมาณ พ.ศ.2558 องค์การบริหารส่วนตำบลเวียงตาลดำเนินงานตามแผนพัฒนาสามปี (พ.ศ. 2558 – 2560) โดยการเปรียบเทียบจำนวนแผนงาน/โครงการและงบประมาณในแผน กับจำนวนแผนงาน/โครงการและงบประมาณที่ดำเนินการจริง

|  |  |  |  |  |  |
| --- | --- | --- | --- | --- | --- |
| ยุทธศาสตร์ | จำนวน  โครงการใน  แผนพัฒนา  ประจำปี | จำนวน  โครงการ  ดำเนินการ  จริง | ร้อยละ | จำนวน  งบประมาณ  ในแผนพัฒนา | จำนวน  งบประมาณที่  ดำเนินการ  จริง |
| 1.ยุทธศาสตร์การพัฒนา ด้านโครงสร้างพื้นฐาน | 47 | 27 | 57.44 | 10,346,000 | 5,136,000 |
| 2.ยุทธศาสตร์การอนุรักษ์ทรัพยากรธรรมชาติและสิ่งแวดล้อม | 12 | 4 | 33.33 | 525,000 | 110,000 |
| 3.ยุทธศาสตร์การพัฒนา ด้านสังคม | 70 | 60 | 85.71 | 18,602,920 | 5,755,000 |
| 4.ยุทธศาสตร์การพัฒนา ด้านเศรษฐกิจ | 6 | 5 | 83.33 | 215,000 | 175,000 |
| 5.ยุทธศาสตร์การบริหารและพัฒนาองค์กร | 33 | 20 | 60.61 | 5,126,300 | 1,585,200 |
| รวม | 168 | 116 | 69.04 | 34,815,220 | 12,764,235 |

**การใช้จ่ายงบประมาณ** องค์การบริหารส่วนตำบลเวียงตาล มีการใช้จ่ายงบประมาณในการดำเนินโครงการตามข้อบัญญัติงบประมาณรายจ่ายประจำปี พ.ศ. 2558 จำนวน 114 โครงการ จำนวนเงิน 12,010,966.50 บาท อยู่ระหว่างดำเนินการ จำนวน 1 โครงการ สามารถจำแนกตามยุทธศาสตร์ ได้ดังนี้

|  |  |  |  |  |
| --- | --- | --- | --- | --- |
| **ยุทธศาสตร์** | **โครงการ** | **งบประมาณ** | **ดำเนินการ** | **การเบิกจ่าย** |
| **งบประมาณ** |
| 1. ยุทธศาสตร์การพัฒนาด้านโครงสร้างพื้นฐาน | 27 | 5,139,000 | 32 | 5,045,561 |
| 2. ยุทธศาสตร์การอนุรักษ์ทรัพยากรธรรมชาติและสิ่งแวดล้อม | 4 | 110,000 | 2 | 13,056 |
| 3. ยุทธศาสตร์การพัฒนาด้านสังคม | 60 | 5,775,035 | 57 | 5,477,016.76 |
| 4. ยุทธศาสตร์การพัฒนาด้านเศรษฐกิจ | 5 | 175,000 | 6 | 160,351 |
| 5. ยุทธศาสตร์การบริหารและพัฒนาองค์กร | 20 | 1,585,200 | 18 | 1,344,967.74 |
| **รวม** | **116** | **12,764,235** | **115** | **12,010,966.50** |

ในปีงบประมาณ พ.ศ.2559 องค์การบริหารส่วนตำบลเวียงตาลดำเนินงานตาม แผนพัฒนาสามปี (พ.ศ. 2559 – 2561) โดยการเปรียบเทียบจำนวนแผนงาน/โครงการและงบประมาณในแผน กับจำนวนแผนงาน/โครงการและงบประมาณที่ดำเนินการจริง

|  |  |  |  |  |  |
| --- | --- | --- | --- | --- | --- |
| ยุทธศาสตร์ | จำนวน  โครงการใน  แผนพัฒนา  ประจำปี | จำนวน  โครงการ  ดำเนินการ  จริง | ร้อยละ | จำนวน  งบประมาณ  ในแผนพัฒนา | จำนวน  งบประมาณที่  ดำเนินการ  จริง |
| 1.ยุทธศาสตร์การพัฒนา ด้านโครงสร้างพื้นฐาน | 54 | 38 | 70.37 | 12,105,000 | 6,553,400 |
| 2.ยุทธศาสตร์การอนุรักษ์ทรัพยากรธรรมชาติและสิ่งแวดล้อม | 7 | 4 | 57.14 | 640,000 | 81,639 |
| 3.ยุทธศาสตร์การพัฒนา ด้านสังคม | 74 | 58 | 78.38 | 19,596,759 | 5,651,225.40 |
| 4.ยุทธศาสตร์การพัฒนา ด้านเศรษฐกิจ | 8 | 5 | 62.50 | 535,000 | 249,259 |
| 5.ยุทธศาสตร์การบริหารและพัฒนาองค์กร | 28 | 17 | 60.71 | 2,276,400 | 1,189,310 |
| รวม | 171 | 122 | 71.35 | 35,153,159 | 13,724,833.40 |

**การใช้จ่ายงบประมาณ**  องค์การบริหารส่วนตำบลเวียงตาล มีการใช้จ่ายงบประมาณในการดำเนินโครงการตามข้อบัญญัติงบประมาณรายจ่ายประจำปี พ.ศ. 2559 จำนวน 122 โครงการ จำนวนเงิน 13,724,833.40 บาท อยู่ระหว่างดำเนินการ จำนวน 1 โครงการ สามารถจำแนกตามยุทธศาสตร์ ได้ดังนี้

|  |  |  |  |  |
| --- | --- | --- | --- | --- |
| **ยุทธศาสตร์** | **โครงการ** | **งบประมาณ** | **ดำเนินการ** | **การเบิกจ่าย** |
| **งบประมาณ** |
| 1. ยุทธศาสตร์การพัฒนาด้านโครงสร้างพื้นฐาน | 38 | 6,626,900 | 38 | 6,553,400 |
| 2. ยุทธศาสตร์การอนุรักษ์ทรัพยากรธรรมชาติและสิ่งแวดล้อม | 6 | 168,000 | 4 | 81,639 |
| 3. ยุทธศาสตร์การพัฒนาด้านสังคม | 64 | 6,283,315 | 58 | 5,651,225.40 |
| 4. ยุทธศาสตร์การพัฒนาด้านเศรษฐกิจ | 7 | 355,000 | 5 | 249,259 |
| 5. ยุทธศาสตร์การบริหารและพัฒนาองค์กร | 21 | 1,224,600 | 17 | 1,189,310 |
| **รวม** | **136** | **14,657,815** | **122** | **13,724,833.40** |

ในปีงบประมาณ พ.ศ.2560 องค์การบริหารส่วนตำบลเวียงตาลจัดทำแผนพัฒนาสามปี (พ.ศ. 2559 – 2561) โดยการเปรียบเทียบจำนวนแผนงาน/โครงการและงบประมาณในแต่ละยุทธศาสตร์ดังนี้

|  |  |  |
| --- | --- | --- |
| ยุทธศาสตร์ | จำนวน  โครงการใน  แผนพัฒนา  ประจำปี | จำนวน  งบประมาณ  ในแผนพัฒนา  ประจำปี |
| 1.ยุทธศาสตร์การพัฒนาด้านโครงสร้างพื้นฐาน | 43 | 9,082,400 |
| 2.ยุทธศาสตร์การอนุรักษ์ทรัพยากรธรรมชาติและสิ่งแวดล้อม | 7 | 525,000 |
| 3.ยุทธศาสตร์การพัฒนาด้านสังคม | 76 | 20,766,667 |
| 4.ยุทธศาสตร์การพัฒนาด้านเศรษฐกิจ | 8 | 263,000 |
| 5.ยุทธศาสตร์การบริหารและพัฒนาองค์กร | 27 | 3,187,900 |
| รวม | 161 | 33,824,967 |

**การจัดทำงบประมาณ**

ผู้บริหารองค์การบริหารส่วนตำบลเวียงตาล ได้ประกาศใช้ข้อบัญญัติงบประมาณรายจ่ายประจำปี พ.ศ. 2560 เมื่อวันที่ 21 กันยายน 2559 โดยมีโครงการบรรจุอยู่ในข้อบัญญัติงบประมาณรายจ่ายฯ จำนวน 114 โครงการ งบประมาณตามข้อบัญญัติงบประมาณรายจ่ายฯ จำนวนเงิน 27,672,663 บาท สามารถจำแนกตามยุทธศาสตร์ได้ ดังนี้

|  |  |  |
| --- | --- | --- |
| ยุทธศาสตร์ | โครงการ | งบประมาณ |
| 1. ยุทธศาสตร์การพัฒนาด้านโครงสร้างพื้นฐาน  2. ยุทธศาสตร์การอนุรักษ์ทรัพยากรธรรมชาติและสิ่งแวดล้อม  3. ยุทธศาสตร์การพัฒนาด้านสังคม  4. ยุทธศาสตร์การพัฒนาด้านเศรษฐกิจ  5. ยุทธศาสตร์การบริหารและพัฒนาองค์กร | 25  7  59  6  17 | 5,666,600  205,000  19,295,863  133,000  2,372,200 |
| **รวม** | **114** | **27,672,663** |

**1.3. การประเมินผลการนำแผนพัฒนาท้องถิ่นไปปฏิบัติในเชิงคุณภาพ**

ยุทธศาสตร์ที่ 1 การพัฒนาด้านโครงสร้างพื้นฐาน

ปัญหาการคมนาคมภายในหมู่บ้าน ระหว่างหมู่บ้านและเรือกสวนไร่นา ในบางเส้นทางยังเป็นถนนลูกรัง และมีสภาพชำรุดเสียหาย เป็นหลุมเป็นบ่อและในฤดูฝนจะมีน้ำท่วมขังตลอดจนถนน คอสะพานและบริเวณตลิ่งลำน้ำชำรุดเสียหายและทรุดตัว เนื่องจากเหตุอุทกภัยในทุกปี ด้านสาธารณูปโภค ไฟฟ้า ไฟส่องสว่าง และระบบประปาสาธารณะยังไม่ทั่วถึงและเพียงพอ และครอบคลุมทุกหมู่บ้าน

ผลการดำเนินงานขององค์การบริหารส่วนตำบลเวียงตาล

องค์การบริหารส่วนตำบลเวียงตาล ได้ดำเนินการก่อสร้างถนนคอนกรีตเสริมเหล็ก/ลาดยาง รางระบายน้ำคอนกรีตเสริมเหล็ก และหากต้องใช้งบประมาณในการก่อสร้างจำนวนมากก็จะดำเนินการประสานของบประมาณจากหน่วยงานที่เกี่ยวข้อง เพื่อปรับปรุงซ่อมแซมถนนและเส้นทางการคมนาคมที่มีสภาพชำรุด หรือจากเหตุอุทกภัยให้สามารถใช้งานได้ตามปกติ เพื่อให้ราษฎรได้ใช้เส้นทางการคมนาคมสัญจรและการขนส่งผลผลิตทางการเกษตรออกสู่ตลาดได้อย่างสะดวกและปลอดภัย รวมทั้งการขยายเขตไฟฟ้าและไฟสาธารณะ (ไฟกิ่ง) ให้เพียงพอต่อความต้องการใช้ไฟฟ้าในการดำรงชีวิตประจำวัน การก่อสร้างขยายเขตและปรับปรุงระบบประปาหมู่บ้านเพื่อให้ราษฎรได้มีน้ำใช้สำหรับการอุปโภค – บริโภค และการเกษตรกรรมอย่างเพียงพอตลอดทั้งปี

**ยุทธศาสตร์ที่ 2 การพัฒนาด้านสิ่งแวดล้อม**

ปัญหาเกี่ยวกับการตัดต้นไม้และพื้นที่ป่าลดลง/ป่าเสื่อมโทรม ส่งผลให้แหล่งต้นน้ำของตำบลเวียงตาลและอำเภอห้างฉัตร ถูกทำลาย ปัญหาน้ำป่าไหลหลากในช่วงฤดูฝนที่มีความรุนแรง รวมไปถึงปัญหาขยะที่เพิ่มมากขึ้นและยังไม่มีระบบการกำจัดขยะของเสียจากบ้านเรือน เพื่อนำไปกำจัดได้อย่างถูกต้องและเหมาะสม ครอบคลุมทุกพื้นที่

ผลการดำเนินงานขององค์การบริหารสวนตำบลเวียงตาล

องค์การบริหารส่วนตำบลเวียงตาลได้จัดทำโครงการ/กิจกรรมเพื่อส่งเสริมการปลูกต้นไม้/ปลูกป่าพลังงานทดแทน การสร้างฝายชะลอน้ำในหมู่บ้านที่เป็นพื้นที่ต้นน้ำตามโครงการ 100 ฝายก่อนฝน เพื่อคนลุ่มน้ำแม่ตาน เพื่อที่จะช่วยลดความรุนแรงของการชะล้างพังทลายของดิน และช่วยยืดอายุของแหล่งน้ำตอนล่างให้ดินตื้นเขินช้าลง สามารถกักเก็บน้ำไว้เพื่อใช้เป็นแหล่งน้ำสำหรับการอุปโภค บริโภคของมนุษย์และสัตว์ป่าตลอดจนการเกษตรกรรม ตลอดจนเพิ่มความชุ่มชื่น และลดความรุนแรงของการเกิดไฟป่า ในฤดูแล้ง รวมทั้งก่อให้เกิดความหลากหลายทางชีวภาพของระบบนิเวศป่าต้นน้ำลำธารและการทำบันทึกข้อตกลงร่วมกับโครงการความร่วมมือทางวิชาการเพื่อการอนุรักษ์ทรัพยากรธรรมชาติสิ่งแวดล้อม และ การจัดการลุ่มน้ำวังเชิงบูรณาการนครลำปาง ของหน่วยงานจังหวัดลำปาง องค์กรปกครองส่วนท้องถิ่นลำปาง เครือข่ายคนรักษ์สิ่งแวดล้อม เครือข่ายเอกชนทุกภาคส่วน สถาบันพัฒนาองค์กรชุมชน(องค์การมหาชน) และสถาบันอุดมศึกษา ภายใต้คณะกรรมการสนับสนุนการพัฒนาสังคมการอนุรักษ์ทรัพยากรธรรมชาติ สิ่งแวดล้อมนครลำปาง และการจัดการลุ่มน้ำเชิงบูรณาการ รวมไปถึงการดำเนินการตามโครงการเปลี่ยนใบไม้เป็นปุ๋ย เพื่อลดการเผาในช่วงฤดูแล้ง โดยการรับแลกใบไม้เพื่อนำมาทำปุ๋ยในวันที่มีการจ่ายเบี้ยยังชีพ การกำจัด/คัดแยกขยะ และส่งเสริมการมีส่วนร่วมของชุมชนและสถาบันทางศาสนาในชุมชน ในการบริหารจัดการและลดปัญหาขยะในพื้นที่ เพื่อรักษาสภาพแวดล้อมที่ดีของชุมชน

**ยุทธศาสตร์ที่ 3 การพัฒนาด้านสังคม**

1. ปัญหาความเลื่อมล้ำในสังคม โดยเฉพาะผู้สูงอายุ ผู้พิการ ผู้ด้อยโอกาส ผู้ยากไร้ ในพื้นที่ยังมีอยู่มาก ทำให้เกิดความไม่เท่าเทียมกันในสังคม โดยเฉพาะการเข้าถึงบริการจากภาครัฐ

2. ประชาชนในพื้นที่ยังประสบปัญหาสุขภาพอนามัย โดยเฉพาะโรคติดต่อและโรคระบาด ต่าง ๆ เช่น โรคเอสด์ ไข้เลือดออก อุจจาระร่วง และพิษสุนัขบ้า รวมทั้งการแพร่ระบาดของยาเสพติดในกลุ่มเยาวชน วัยรุ่น อันเนื่องมาจากปัญหาการขาดการดูแลเอาใจใส่จากครอบครัวหรือพื้นที่เสี่ยงในชุมชน ยังมีอยู่มาก

3. ปัญหาการขาดคุณธรรม ศีลธรรม และห่างไกลจากวัดของประชาชน เนื่องจากการถูกครอบงำโดยวัตถุนิยม และการพึ่งพาเทคโนโลยีมากจนเกินไป ทำให้ภูมิปัญญาท้องถิ่นถูกลบเลือนและห่างหายไปจากชุมชน

ผลการดำเนินงานขององค์การบริหารส่วนตำบลเวียงตาล

1. องค์การบริหารส่วนตำบลเวียงตาล ได้ส่งเสริมและยกระดับคุณภาพชีวิตของประชาชนโดยเฉพาะผู้ด้อยโอกาสและผู้ยากไร้ในพื้นที่ ให้ได้รับโอกาสและความเท่าเทียมในการเข้าถึงบริการจากรัฐ เช่น การสงเคราะห์เบี้ยยังชีพ ก่อสร้างบ้านท้องถิ่นไทยฯ การซ่อมแซมที่อยู่อาศัย เพื่อให้ผู้ยากไร้ได้มีที่พักอาศัยที่มั่นคงแข็งแรง การสนับสนุนเครื่องช่วยพิการต่าง ๆ การให้เงินสงเคราะห์และทุนการศึกษาแก่เด็กเยาวชนและที่ด้อยโอกาส รวมทั้งการให้บริการทางการแพทย์ฉุกเฉิน (กู้ชีพ-กูภัย) ในการนำส่งผู้ป่วยฉุกเฉินที่ยากไร้ให้เข้ารับการรักษาได้อย่างทันท่วงที เป็นต้น

2. การจัดซื้อวัสดุ อุปกรณ์ในการป้องกันและควบคุมโรคระบาดและโรคติดต่อให้เป็นไปอย่างทันท่วงที ต่อเนื่องเพียงพอ และเพื่อให้เกิดผลสัมฤทธิ์อย่างสูงสุด รวมทั้งการส่งเสริมและสนับสนุน การดำเนินงานศูนย์สาธารณสุขมูลฐานเบื้องต้นประจำหมู่บ้าน (ศสมช.) และโรงพยาบาลส่งเสริมสุขภาพชุมชนตำบลเวียงตาล โดยการจัดทำแผนสาธารณสุขและสนับสนุนงบประมาณผ่านกองทุนหลักประกันสุขภาพชุมชน (สปสช.) รวมไปถึงการพัฒนาศักยภาพอาสาสมัครสาธารณสุขประจำหมู่บ้าน (อสม.) ให้มีทักษะความรู้และความชำนาญในการเฝ้าระวังสุขภาพอนามัยของประชาชนในเบื้องต้น

3. การรณรงค์ให้เด็กเยาวชนและประชาชนเห็นความสำคัญของพุทธศาสนา และนำหลักธรรมคำสอนไปใช้ในการดำเนินชีวิต ผ่านโครงการและกิจกรรมต่าง ๆ เช่น ค่ายพุทธบุตรต้านยาเสพติด, ศูนย์การเรียนรู้และศึกษาพุทธศาสนาวันอาทิตย์, บรรพชาอุปสมบท ภิกษุ สามเณรภาคฤดูร้อน, รวมทั้งการส่งเสริมฟื้นฟูและอนุรักษ์ขนบธรรมเนียมประเพณีอันดีงาม และภูมิปัญญาของท้องถิ่นให้คงอยู่สืบไป

**ยุทธศาสตร์ที่ 4 การพัฒนาด้านเศรษฐกิจ**

ราษฎรส่วนใหญ่ในพื้นที่ประกอบอาชีพเกษตรกรรม ปัญหาโรคพืชและศัตรูพืชระบาด ส่งผลให้ผลผลิตทางการเกษตรลดลง รวมทั้งปัญหาการว่างงาน รายได้ไม่เพียงพอต่อรายจ่าย ขาดอาชีพเสริมหลังฤดูกาลเก็บเกี่ยว และการรวมกลุ่มอาชีพที่ไม่มีความยั่งยืน

ผลการดำเนินงานขององค์การบริหารส่วนตำบลเวียงตาล

องค์การบริหารส่วนตำบลเวียงตาล ได้เล็งเห็นความสำคัญของปัญหาดังกล่าว จึงได้ส่งเสริมความรู้ทางด้านการเกษตรให้แก่เกษตรกร ผ่านศูนย์บริการและถ่ายทอดเทคโนโลยีทางการเกษตรประจำตำบลเวียงตาล รวมทั้งการให้ความช่วยเหลือด้านสารกำจัดแมลงและศัตรูพืช การอบรมให้ความรู้เกี่ยวกับการปลูกข้าวนาโยน การจ่ายเงินช่วยเหลือแก่เกษตรกรที่ได้รับผลกระทบจากโรคพืชให้เป็นไปตามระเบียบฯ กฎหมายที่เกี่ยวข้อง การส่งเสริมการจัดตั้งและการบริหารจัดการกลุ่มอาชีพเศรษฐกิจชุมชน แบบบูรณาการทั้งระบบเพื่อให้เกิดความเข้มแข็งสามารถพึ่งตนเองได้ โดยการสนับสนุนแหล่งเงินทุนและการส่งเสริมการตลาด รวมไปถึงการที่ได้น้อมนำเอาหลักปรัชญาเศรษฐกิจพอเพียงมาใช้ในการแก้ไขปัญหา เพื่อให้ประชาชนได้ตระหนักและเกิดการเรียนรู้ในการพึ่งพาตนเอง มีการดำเนินชีวิตให้อยู่อย่างพอประมาณตน เดินทางสายกลาง มีความพอดีและพอเพียงกับตนเอง ครอบครัว และชุมชน โดยไม่ต้องพึ่งพาปัจจัยภายนอกต่าง ๆ ที่ไม่ได้เป็นเจ้าของ การจัดตั้งศูนย์ส่งเสริมและพัฒนาเศรษฐกิจพอเพียง ณ พื้นที่การเกษตรบริเวณสระหนองหมู ด้านหลังที่ทำการ อบต.เวียงตาล เพื่อเป็นศูนย์การเรียนรู้และพัฒนาด้านเศรษฐกิจพอเพียงให้แก่ราษฎรในพื้นที่

การสนับสนุนการฝึกอาชีพให้กับผู้สูงอายุ , กลุ่มสตรี โดยประสานการขอรับการสนับสนุนจากหน่วยงานที่มีศักยภาพด้านการฝึกอาชีพสำหรับประชาชน อาทิ สถาบันพัฒนาฝีมือแรงงานภาค 10 จังหวัดลำปาง, ศูนย์สงเคราะห์และฝึกอาชีพสตรีภาคเหนือลำปาง และ กศน.ตำบลเวียงตาล

ยุทธศาสตร์ที่ 5 การบริหารและพัฒนาองค์กร

ปัญหาการขาดการมีส่วนร่วมของประชาชนในการดำเนินโครงการ/กิจกรรมต่าง ๆ ขององค์การบริหารส่วนตำบล ทั้งนี้ อาจเนื่องมาจากการไม่เล็งเห็นความสำคัญของการปกครองในรูปแบบของท้องถิ่นและประชาชนส่วนใหญ่ยึดติดกับรัฐสวัสดิการ

ผลการดำเนินงานขององค์การบริหารส่วนตำบลเวียงตาล

1. ร่วมคิด/วางแผน เช่น การแต่งตั้งประชาชนหรือผู้แทนกลุ่ม/องค์กรชุมชนเป็นคณะกรรมการพัฒนาท้องถิ่น, คณะกรรมการสนับสนุนแผนพัฒนาท้องถิ่น, และคณะกรรมการติดตามและประเมินผลแผนพัฒนาท้องถิ่น นอกจากนี้ยังจัดการประชุมเชิงปฏิบัติการเพื่อการจัดทำแผนชุมชน/หมู่บ้านตำบลเวียงตาล และแผนพัฒนาท้องถิ่น (จัดเวทีประชาคมท้องถิ่นระดับหมู่บ้าน,ระดับตำบล)

2. ร่วมทำ โดยการประสานความร่วมมือระหว่างหน่วยงาน, ประชาชน และองค์กรชุมชน มีส่วนร่วมในโครงการ/กิจกรรมขององค์การบริหารส่วนตำบลเวียงตาล เช่น การสนับสนุนงบประมาณในการจัดทำโครงการ/กิจกรรมและการจัดตั้งกลุ่ม/องค์กรชุมชน เป็นต้น รวมถึงการจัดฝึกอบรมให้ความรู้และให้ความอนุเคราะห์ด้านวิทยากร สถานที่ เครื่องมือเครื่องใช้ต่าง ๆ

3. ร่วมตรวจสอบ เช่น การเผยแพร่และประชาสัมพันธ์ข้อมูลข่าวสารทั้งการติดตามประเมินผลโครงการและกิจกรรมขององค์การบริหารส่วนตำบล ผ่านช่องทางต่าง ๆ เช่นเว็บไซต์ของ องค์การบริหารส่วนตำบลเวียงตาล [www.viangtan-sao.go.th](http://www.viangtan-sao.go.th) , ตู้แสดงความคิดเห็น, จดหมายข่าว องค์การบริหารส่วนตำบล, แผ่นพับประชาสัมพันธ์, หอกระจายข่าว/เสียงตามสายประจำหมู่บ้าน, สถานีวิทยุชุมชน/หนังสือพิมพ์ท้องถิ่น และบอร์ดประชาสัมพันธ์ขององค์การบริหารส่วนตำบลและหมู่บ้าน, ศูนย์ข้อมูลข่าวสารองค์การบริหารส่วนตำบลเวียงตาล ทั้งนี้ เพื่อให้เกิดความโปร่งใส สามารถตรวจสอบ การบริหารงานขององค์การบริหารส่วนตำบลเวียงตาล

4. การสร้างการมีส่วนร่วมของประชาชน โดยการส่งเสริมให้ผู้แทนชุมชน/ประชาคม เข้าร่วมเป็นคณะกรรมการจัดซื้อจัดจ้างขององค์การบริหารส่วนตำบล, คณะกรรมการประเมินผลการปฏิบัติราชการประจำปี เพื่อร่วมตรวจสอบการทำงานร่วมกับองค์การบริหารส่วนตำบล รวมไปถึงการเสริมสร้างความรู้ความเข้าใจให้กับผู้แทนภาคประชาคม และได้จัดให้มีการอบรมให้ความรู้ความเข้าใจในกระบวนการจัดซื้อจัดจ้างแก่ผู้แทนภาคประชาชน เพื่อเสริมสร้างความรู้ความเข้าใจวิธีปฏิบัติที่ถูกต้อง อีกทั้งเป็นการส่งเสริมการมีส่วนร่วมของภาคประชาชน บทบาทหน้าที่ของคณะกรรมจัดซื้อจัดจ้าง ตามระเบียบกฎหมาย รวมไปถึงเทคนิคการควบคุมงาน กระบวนการและข้อสงเกตุของการตรวจรับงาน และเปิดโอกาสให้รับทราบและแลกเปลี่ยนความคิดเห็น รวมทั้งวิเคราะห์ปัญหาและอุปสรรคร่วมกัน

5. การจัดกิจกรรมโครงการสร้างความสุขคนเวียงตาล ปรองดอง สมานฉันท์ ปกป้องสถาบันของชาติ โดยมีวัตถุประสงค์เพื่อเสริมสร้างจิตสำนึกความรักชาติและยึดมั่นในการปกครองระบอบประชาธิปไตยอันมีพระมหากษัตริย์ทรงเป็นประมุข เพื่อส่งเสริมให้ประชาชนในชุมชนตำบลเวียงตาล ได้มีส่วนร่วมตามหลักคิดของระบอบประชาธิปไตยอันมีพระมหากษัตริย์ทรงเป็นประมุข เพื่อส่งเสริมให้ประชาชนในชุมชนตำบลเวียงตาล ได้มีส่วนร่วมตามหลักกติกาของระบอบประชาธิปไตยและสนับสนุนสร้างกลไกในชุมชนในการส่งเสริมประชาธิปไตย เพื่อส่งเสริมให้ประชาชนในชุมชนตำบลเวียงตาลมีความปรองดองสมานฉันท์และมีความรักสมัครสมาน สามัคคีเป็นน้ำหนึ่งใจเดียวกัน ซึ่งจะนำไปสู่ความรัก ความสามัคคี ตลอดจนเกิดความหวงแหน รักษ์และดำรงไว้ซึ่งความเป็นไทย เพื่อเป็นการสนับสนุนการดำเนินงานของคณะรักษาความสงบแห่งชาติ (คสช.) และศูนย์ปรองดอง สมานฉันท์ เพื่อการปฏิรูประดับจังหวัด/อำเภอ และหน่วยงานที่เกี่ยวข้อ

# **2. ผลที่ได้รับจากการดำเนินงานในปีงบประมาณ พ.ศ. 2557-2560**

**2.1 ผลที่ได้รับหรือผลที่สำคัญ**

ตามพระราชบัญญัติสภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติม(ฉบับที่ 6 ) พ.ศ.2552 ส่วนที่ 3 อำนาจหน้าที่ขององค์การบริหารส่วนตำบล

มาตรา 66 องค์การบริหารส่วนตำบลมีอำนาจหน้าที่ในการพัฒนาตำบลทั้งในด้านเศรษฐกิจ สังคม และวัฒนธรรม

มาตรา 67 ภายใต้บังคับแห่งกฎหมาย องค์การบริหารส่วนตำบล มีหน้าที่ต้องทำในเขตองค์การบริหารส่วนตำบล ดังต่อไปนี้

(1) จัดให้มีและบำรุงรักษาทางน้ำและทางบก

(2) รักษาความสะอาดของถนน ทางน้ำ ทางเดิน และที่สาธารณะ รวมทั้งกำจัดขยะมูลฝอยและสิ่งปฏิกูล

(3) ป้องกันโรคและระงับโรคติดต่อ

(4) ป้องกันและบรรเทาสาธารณภัย

(5) ส่งเสริมการศึกษา ศาสนา และวัฒนธรรม

(6) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ

(7) คุ้มครอง ดูแล และบำรุงรักษาทรัพยากรธรรมชาติและสิ่งแวดล้อม

(8) บำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่น

(9) ปฏิบัติหน้าที่อื่นตามที่ทางราชการมอบหมายโดยจัดสรรงบประมาณหรือบุคลากรให้ตามความจำเป็นและสมควร

จากการดำเนินงานด้านการพัฒนาท้องถิ่นโดยใช้แผนพัฒนาท้องถิ่นตั้งแต่ปีงบประมาณ พ.ศ. 2557-2560 แผนพัฒนาท้องถิ่นถือเป็นเครื่องมือสำหรับการพัฒนาเนื่องจากใช้เป็นกรอบในการจัดทำงบประมาณรายจ่ายประจำปี โดยเกิดจากกระบวนการมีส่วนร่วมของทั้งภาครัฐ ภาคเอกชน โดยเฉพาะภาคประชาชนมีส่วนสำคัญในการกำหนดทิศทางในการพัฒนาของตำบล จนนำมาสู่การจัดทำงบประมาณประจำปีซึ่งได้นำข้อมูลจากการตัดสินใจของประชาชนมีเป็นส่วนความสำคัญในการตัดสินใจเป็นหลัก ผลที่เกิดขึ้นคือ องค์การบริหารส่วนตำบลเวียงตาลได้ดำเนินการพัฒนาภายใต้หลักการมีส่วนร่วมของประชาชนตามแนวทางประชารัฐ โดยกระบวนการมีส่วนร่วมของประชาชนในพื้นที่ ในการร่วมคิด ร่วมทำ ร่วมตัดสินใจ ร่วมตรวจสอบ ร่วมรับประโยชน์ ร่วมแก้ไขปัญหา ปรึกษาหารือแลกเปลี่ยนเรียนรู้ เพื่อแก้ปัญหาสำหรับการพัฒนาท้องถิ่นตามอำนาจหน้าที่ และทำให้การดำเนินงานขององค์การบริหารส่วนตำบลเวียงตาลมีความสุจริต โปร่งใส ถูกต้อง มีประสิทธิภาพ ประสิทธิผล และคุณภาพ สามารถลดความขัดแย้งของคนในชุมชนท้องถิ่นอันเกี่ยวกับการบริหารงานภาครัฐ และเกิดความร่วมมือของชุมชนท้องถิ่นเป็นอย่างดี รวมไปถึงการติดตามและประเมินผลแผนพัฒนาท้องถิ่น ซึ่งถือเป็นหัวใจสำคัญที่จะวัดผลได้ว่าการที่องค์การบริหารส่วนตำบลเวียงตาลได้จัดทำโครงการ กิจกรรมต่าง ๆ ในการพัฒนาท้องถิ่นบรรลุผลสำเร็จได้มากน้อยเพียงใด ไม่ว่าจะเป็น ด้านปริมาณและคุณภาพของงานที่เกิดขึ้น

**2.2 ผลกระทบ**

องค์การบริหารส่วนตำบลเวียงตาล มีภารกิจในการดำเนินการ ด้านการบริการประชาชน การพัฒนาโครงสร้างพื้นฐาน การส่งเสริมคุณภาพชีวิต การจัดระเบียบชุมชนและสังคม การพาณิชยกรรม การท่องเที่ยว การอนุรักษ์ทรัพยากรธรรมชาติและสิ่งแวดล้อม ด้านศิลปวัฒนธรรม จารีตประเพณี และภูมิปัญญาท้องถิ่น การนำเทคโนโลยีสารสนเทศและการสื่อสารมาเพิ่มประสิทธิภาพการทำงานตามภารกิจขององค์การบริหารส่วนตำบลเวียงตาลมีความจำเป็นอย่างยิ่ง ทำให้เกิดบูรณาการและเอกภาพในระบบข้อมูล การวางแผน การประสานงาน การจัดสรรงบประมาณ ลดความซ้ำซ้อนในการปฏิบัติงาน รวมทั้งทำให้การบริการประชาชนดีขึ้น ซึ่งจะสร้างคุณค่าแก่ประชาชนในด้านความสะดวก รวดเร็วในการใช้บริการ รวมถึงความโปร่งใส ตรวจสอบได้ อันจะสนับสนุนบรรยากาศที่เอี้อต่อการพัฒนาเศรษฐกิจและความเป็นอยู่ของตำบล เวียงตาลตามอำนาจหน้าที่

**3. สรุปปัญหาอุปสรรคการดำเนินงานที่ผ่านมาและแนวทางแก้ไข ปีงบประมาณ พ.ศ.2557-2560**

รัฐบาลได้มีนโยบายที่สำคัญในการบริหารกิจการบ้านเมืองที่ดี โดยการสนับสนุนการดำเนินงานขององค์กรปกครองส่วนท้องถิ่นให้ยึดหลักธรรมภิบาลและปรับระบบการทำงานให้มีประสิทธิภาพ มุ่งตอบสนองต่อความต้องการของประชาชน ความรับผิดชอบต่อชุมชน และมีความโปร่งใสมากขึ้น โดยมุ่งเน้นให้ประชาชนสามารถเข้าถึงข้อมูลและมีส่วนร่วมในกระบวนการวางแผนและการทำงานตลอดจนการจัดบริการสาธารณะร่วมกับองค์กรปกครองส่วนท้องถิ่น และร่วมติดตามตรวจสอบการดำเนินงานของท้องถิ่น ทั้งนี้เนื่องจากปัจจุบันได้มีการให้ความสำคัญกับการกระจายอำนาจสู่องค์กรปกครองส่วนท้องถิ่น โดยให้องค์กรปกครองส่วนท้องถิ่นมีอิสระในการบริหารงานและการวางแผน แต่พบว่า เมื่อได้มีการประเมินศักยภาพขององค์กรปกครองส่วนท้องถิ่นและพระราชบัญญัติกำหนดและแผนขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 แล้วพบว่าองค์กรปกครองส่วนท้องถิ่นยังดำเนินการตามอำนาจหน้าที่ ไม่สนองต่อความต้องการของประชาชนได้อย่างครบถ้วน และไม่มีประสิทธิภาพเท่าที่ควร โดยเฉพาะในส่วนของการวางแผนพัฒนาขององค์กรปกครองส่วนท้องถิ่นพบว่าการเปลี่ยนแปลงแผนไปสู่การปฏิบัติยังไม่บรรลุผล รวมไปถึงข้อจำกัดในเรื่องของงบประมาณที่ไม่เพียงพอ และการปฏิบัติงานตามระเบียบ กฎหมายต่าง ๆ ให้ถูกต้อง

แนวทางแก้ไขปัญหาในการดำเนินงานขององค์กรปกครองส่วนท้องถิ่นจะต้องดำเนินการตามระเบียบ กฎหมาย คำสั่งของทางราชการที่กำหนดเป็นหน้าที่ หน้าที่ขององค์กรปกครองส่วนท้องถิ่นในการกำหนดวิสัยทัศน์ ภารกิจหรือพันธกิจ การกำหนดวัตถุประสงค์ กำหนดเป้าประสงค์ กำหนดดัชนีชี้วัดผลงาน การกำหนดยุทธศาสตร์ โดยใช้หลักการวิเคราะห์ SWOT Analysis อันได้แก่ จุดแข็ง จุดอ่อน โอกาส และอุปสรรค ภายใต้การกำหนดในการจัดทำแผนพัฒนาท้องถิ่น